IV EDICIÓ DELS PREMIS IDEES AULA EMPRÈN DIRIGIDA A L'ESTUDIANTAT DE LA UNIVERSITAT D'ALACANT CURS 2024-25 - Butlletí Oficial Universitat d'Alacant



[Ir a contenido](#contenido-pagina)



Barra Sede Electrónica, correo y UACloud

[Universidad de Alicante / Universitat d'AlacantUniversidad de Alicante](https://www.ua.es/es)
==============================================================================================

Menú
 Leer

Cerrar menú

* [Sede Electrónica](https://seuelectronica.ua.es/)
* [Webmail](https://www1.webmail.ua.es/login0.php3?idi=es)
* [UACloud CV](https://cvnet.cpd.ua.es/uacloud/home/indexVerificado)

Sede Electrónica, correo y UACloud en el móvil



Selector de idiomas

* [Idioma](#)
  + [Español](/es/acuerdo/55888)
  + [Valencià](/va/acuerdo/55235)






Selector de idioma

Leer

* [Español](/es/acuerdo/55687)
* [Valencià](/va/acuerdo/55477)

Selector de idiomas





Sede Electrónica, correo y UACloud

[![Universitat d'Alacant](https://web.ua.es/secciones-ua/images/layout/logo-ua.jpg)](https://www.ua.es/va/index.html)

* [Seu Electrònica](https://seuelectronica.ua.es/)
* [Webmail](https://www1.webmail.ua.es/login0.php3?idi=va)
* [UACloud CV](https://cvnet.cpd.ua.es/uacloud/home/indexVerificado)





IV EDICIÓ DELS PREMIS IDEES AULA EMPRÈN DIRIGIDA A L'ESTUDIANTAT DE LA UNIVERSITAT D'ALACANT CURS 2024-25[Butlletí Oficial Universitat d'Alacant](/ca/Publicacion)
==================================================================================================================================================================

Secretaria General

Butlletí Oficial Universitat d'Alacant





IV EDICIÓ DELS PREMIS IDEES AULA EMPRÈN DIRIGIDA A L'ESTUDIANTAT DE LA UNIVERSITAT D'ALACANT CURS 2024-25

Data d'aprovació
:   20/12/2024

Data de publicació
:   23/12/2024

Òrgan competent
:   Rectora

Secció
:   CONVOCATÒRIES I CONCURSOS

* [Ver acuerdo en formato **PDF**](/Acuerdos/DescargarAcuerdo/55858)
* Comparteix acuerdo en redes sociales
  + [Enviar sumario por 



    Correu](mailto:?subject=BOUA&body=https://www.boua.ua.es/va/acuerdo/55122)
  + [Compartir acuerdo en 

    Facebook](https://www.facebook.com/sharer.php?u=https://www.boua.ua.es/va/acuerdo/55008)
  + [Compartir acuerdo en 

    X](https://twitter.com/intent/tweet?via=UA_Universidad&text=IV EDICIÓ DELS PREMIS IDEES AULA EMPRÈN DIRIGIDA A L'ESTUDIANTAT DE LA UNIVERSITAT D'ALACANT CURS 2024-25&url=https://www.boua.ua.es/va/acuerdo/55743)

**Títol:** IV EDICIÓ DELS PREMIS IDEES AULA EMPRÈN DIRIGIDA A L'ESTUDIANTAT DE LA UNIVERSITAT D'ALACANT CURS 2024-25

**Secció:** CONVOCATÒRIES I CONCURSOS

**Òrgan:** Rectora

**Data d'aprovació:** divendres, 20 de desembre de 2024

IV EDICIÓ DELS PREMIS IDEES AULA EMPRÈN DIRIGIDA A L'ESTUDIANTAT DE LA UNIVERSITAT D'ALACANT CURS 2024-25

1. Objecte de la convocatòria i procediment de concessió

La Universitat d'Alacant (UA) convoca la IV Edició de Premis IDEES AULA EMPRÈN 5uCV, organitzat pel vicerectorat d'Estudiants i Ocupació dins del projecte institucional ua:emprèn i en el marc del programa "Campus de l'Emprenedoria Innovadora i Sostenible" que es desenvolupa en conjunt entre les cinc universitats públiques valencianes, i que opta a subvenció per part de la Conselleria d'Innovació, Indústria, Comerç i Turisme, amb l'objectiu d'impulsar l'emprenedoria i la innovació en l'àmbit universitari.

Amb aquesta convocatòria es vol premiar a les millors idees desenvolupades pels equips participants en el programa IDEES AULA EMPRÈN desenvolupat en la Universitat d'Alacant durant el curs 2024-2025, basades en la solució o millora d'un problema, manca o necessitat identificada en la societat i emmarcada en els ODS.

Les propostes premiades en la UA podran optar a participar juntament amb els premiats i les entitats de la resta d'universitats del Campus de l'Emprenedoria 5UCV en el concurs interuniversitari que se celebrarà en la Universitat de València durant el segon semestre del curs 2024-25.

2. Requisits de les Persones Beneficiàries

Podran concursar per a aquests premis les persones que:

·        s'hagen inscrit i participat en el programa IDEES AULA EMPRÈN en la Universitat d'Alacant, que es desenvolupa al novembre i desembre de 2024.

·        I no siguen beneficiaris/as d'una altra ajuda destinada al mateix objecte.

3. Número i dotació de les beques.

S'atorgaran 3 premis de 1.000 € cadascun a les tres millors propostes. Cada premi es distribuirà equitativament entre les persones integrants de l'equip, fins a un màxim de 200 € per persona.

Només podran optar als premis les persones participants en el programa IDEES AULA EMPRÈN l'equip de la qual haja presentat el seu projecte a través d'Instància Genèrica de l'eAdministració en el termini establit a aquest efecte. El termini i el procediment de presentació es publicaran en <https://centroempleo.ua.es/va/emprendimiento/aula-empren/curs-2024-2025/programa-idees-aula-empren-24-25-estudiants.html>

La dotació econòmica dels premis estarà subjecta a la corresponent retenció que estableix la normativa vigent.

4. Termini i procediment de presentació de sol·licituds

4.1. Termini de presentació

El termini per a la participació en el concurs estarà obert a partir de l'endemà de publicar-se en el BOUA i acabarà el 20 de gener de 2025 a les 23.59 h.

4.2. Procediment de presentació

A través d'Instància Genèrica en UA Cloud, e-Administració, Tràmits, dirigida a la subdirecció de Pràctiques, Ocupació i Emprenedoria, indicant que es tracta de la "Sol·licitud de participació en el concurs IDEES AULA EMPRÈN 2024-25.

5. Criteris d'adjudicació

Les idees i solucions proposades pels equips seran presentades davant un jurat compost per quatre representants del vicerectorat d'Estudiants i Ocupació i del personal tècnic del Centre d'Ocupació de la UA. La data de l'exposició es publicarà en la web de la convocatòria:

<https://centroempleo.ua.es/va/emprendimiento/aula-empren/curs-2024-2025/programa-idees-aula-empren-24-25-estudiants.html>

Cada projecte disposarà d'un màxim de 5 minuts per a realitzar la presentació, i el jurat podrà realitzar les preguntes que considere oportunes als seus promotors.

Les propostes es valoraran fins a un màxim de 10 punts atesos aquests criteris d'adjudicació:

1. Presentació: exposició del projecte davant el jurat (fins a 2 punts)

2. Creativitat: en el plantejament o en la solució del problema (fins a 2 punts)

3. Coherència: la idea es defineix amb claredat, els passos a realitzar es concreten i s'exposen els resultats esperats (fins a 2 punts)

4. Resolució de necessitats relacionades amb el triple impacte social, econòmic o ambiental i amb els ODS, és a dir, que cobrisca una manca o necessitat real i constatada de la societat, identificant els Objectius de desenvolupament sostenible (ODS) (fins a 2 punts, 1 punt per triple impacte i 1 punt per ODS) Per a accedir a la informació sobre els ODS consultar: <https://www.un.org/sustainabledevelopment/es/>

5. Propostes sobre com posar en marxa el projecte en el mercat (fins a 1 punt)

6. Interdisciplinarietat: participants de diferents àrees de coneixement cooperen per a aconseguir l'objectiu proposat (fins a 1 punt)

El jurat podrà declarar desert els premis si cap equip aconsegueix la puntuació mínima de 4 punts.

6. Òrgan Gestor i Comissió de valoració

6.1. Òrgan gestor

L'òrgan gestor de la convocatòria, la subdirecció de Pràctiques, Ocupació i Emprenedoria, s'encarrega de l'ordenació i instrucció del procediment, acordarà totes les actuacions necessàries per a la determinació, coneixement i comprovació de les dades en virtut dels quals ha de dictar-se resolució.

La unitat administrativa de referència és la unitat d'Orientació per a l'Ocupació i l'Emprenedoria i el correu electrònic de contacte és [dxfwfkj.zc@rt.jk](mailto:ujdegzw.mh@ke.tf)

Quan la sol·licitud no reunisca els requisits o no s'acompanye la documentació que resulte exigible es notificarà a la persona sol·licitant la causa que impedeix la continuació del procediment, i se li requerirà perquè de conformitat amb la legislació de procediment administratiu comú esmene la falta o acompanye els documents preceptius amb indicació que si així no es fera se li tindrà per desistit de la seua petició prèvia resolució que haurà de ser dictada en els termes previstos legalment.

6.2. Comissió de valoració

La Comissió encarregada de la valoració de les presentacions i de la concessió del premi estarà format per un jurat compost per tres representants del vicerectorat d'Estudiants i Ocupabilitat i del personal tècnic del Centre d'Ocupació de la UA.

El jurat tindrà la següent composició:

Presidència:

- Vicerector d'Estudiants i Ocupació, o persona que la substituïsca.

Secretaria:

- Subdirectora de Pràctiques, Ocupació i Emprenedoria o persona que la substituïsca.

Vocals:

- Director/a del Secretariat de Suport a Estudiants i Ocupabilitat, o persona que el substituïsca.

- Tècnic/a de la unitat d'Orientació per a l'Ocupació i l'Emprenedoria.

Els membres de la Comissió de Valoració signaran el document d'absència de conflicte d'interessos (DACI).

7. Resolució, notificació i publicació dels resultats

Atès el principi de transparència arreplegat en la Llei 40/2015, d'1 d'octubre, de Règim Jurídic del Sector Públic, i al que es disposa en l'article 45.1 de la Llei 39/2015, d'1 d'octubre, del Procediment Administratiu Comú de les Administracions Públiques, les publicacions detallades en aquestes bases es realitzaran en l'adreça web <https://centroempleo.ua.es/va/emprendimiento/aula-empren/curs-2024-2025/programa-idees-aula-empren-24-25-estudiants.html> substituint la notificació a les persones interessades i produint els mateixos efectes.

Després de rebre les sol·licituds, s'elaborarà una relació provisional de sol·licituds admeses i excloses i s'establirà un termini d'esmena 5 dies hàbils a partir de l'endemà de la seua publicació. Transcorregut aquest termini, s'elaborarà la relació definitiva de sol·licituds admeses i excloses, que serà remesa a la comissió de valoració per a la seua avaluació.

Les tres presentacions amb major puntuació seran proposades pel jurat per als tres premis que es faran públics en el mateix dia de la presentació en finalitzar l'acte.

8. Marc legal i pressupostari

Aquesta convocatòria amb codi 2025SBV042, serveix de base reguladora i es troba recollida en la línia de subvenció 2025LS024 del Pla Estratègic de Subvencions 2025-2027 (exercici 2025) de la Universitat d'Alacant, el qual s'està en procés d'elaboració i pendent d'aprovació.

La subvenció assignada s'ajustarà al que disposa la Llei 38/2003 i el Reial decret 887/2006, de 21 de juliol, pel qual s'aprova el Reglament de la Llei 38/2003, de 17 de novembre, general de subvencions; Llei 1/2015, de 6 de febrer, d'hisenda pública, del sector públic instrumental i de subvencions; normativa interna de la Universitat d'Alacant, i aquesta convocatòria.

La dotació de les ajudes d'un màxim de 3.000 euros serà sufragada amb càrrec al capítol IV 1050.4B.0003 del pressupost del vicerectorat d'Estudiants i Ocupabilitat. La dotació d'aquesta convocatòria queda condicionada a l'existència de crèdit adequat i suficient en el pressupost de l'exercici 2025 de la Universitat d'Alacant. S'aplicaran les disposicions fiscals vigents.

9. Obligacions, justificació de persones beneficiàries i pagament.

9.1. Obligacions de les persones beneficiàries.

Les persones beneficiàries s'obliguen a facilitar la documentació i quanta informació els siga requerida i a complir, si és el cas, els deures que s'estableixen en l'article 14 de la Llei 38/2003, de 17 de novembre.

- Realitzar l'activitat que fonamenta la concessió de l'ajuda en els termes establits en aquestes bases reguladores i altra normativa d'aplicació. L'activitat subvencionada ha de realitzar-se en 2025

- Sotmetre's a les actuacions, la comprovació, el seguiment i l'avaluació de la unitat gestora i òrgans de control interns i externs

- Conservar els documents justificatius de l'activitat, una vegada realitzada, incloent-hi els documents electrònics, en tant que puguen ser objecte d'actuacions de comprovació i control

9.2. Justificació de persones beneficiàries i pagament.

La justificació del destí de l'ajuda al compliment de la seua finalitat serà prèvia a la concessió, mitjançant la comprovació dels requisits exigits per a l'adjudicació. La Universitat procedirà d'ofici al pagament de la subvenció concedida.

L'incompliment per la persona beneficiària de qualsevol dels requisits i obligacions, establits en la resolució de concessió de la subvenció i en aquesta convocatòria i bases reguladores, podrà donar lloc a la revocació total o parcial de la subvenció i al reintegrament, si és el cas, de les quantitats indegudament percebudes.

10. Protecció de dades de caràcter personal

D'acord amb el que disposa la legislació vigent en matèria de protecció de dades, comuniquem que la Universitat d'Alacant tractarà les dades aportades amb la finalitat de gestionar i tramitar les sol·licituds de participació en aquesta convocatòria.

La base de legitimació d'aquest tractament es basa en el compliment d'una missió realitzada en interès públic o en l'exercici dels poders públics conferits a la Universitat d'Alacant, i en el consentiment expressat en la sol·licitud de participar-hi.

En el marc dels tractaments esmentats, les dades de la persona interessada no podran ser cedides, llevat d'obligació legal.

L'informem que pot exercir els seus drets en relació amb el tractament de les seues dades personals d'accés, rectificació i supressió, entre altres, mitjançant sol·licitud dirigida a la Gerència de la Universitat en el Registre General de la Universitat d'Alacant, o bé a través de la seua Seu electrònica  <https://seuelectronica.ua.es/va/index.html>. Pot, així mateix, posar-se en contacte amb el delegat de protecció de dades a través de l'adreça [mib@em.bx](mailto:gmz@kc.ob).

La informació addicional i detallada sobre Protecció de dades, els seus drets i la Política de Privacitat de la Universitat d'Alacant, pot consultar-la en el següent enllaç: <https://seuelectronica.ua.es/va/index.html>

11. Recursos

Contra la convocatòria, les seues bases i quants actes administratius es deriven d'aquesta, que esgoten la via administrativa, pot interposar-se recurs contenciós-administratiu davant el jutjat del contenciós-administratiu d'Alacant que resulte competent, en el termini de dos mesos comptats a partir de l'endemà de publicar-se, de conformitat amb el que s'estableix en l'article 114 de la Llei 39/2015, d'1 d'octubre, del Procediment Administratiu Comú de les Administracions Públiques, l'article 38.4 de la Llei orgànica 2/2023, de 22 de març, del Sistema Universitari i l'article 46 de la Llei 29/1998, de 13 de juliol, Reguladora de la Jurisdicció Contenciós-Administrativa, i potestativament podran interposar recurs de reposició en el termini d'un mes comptat a partir de l'endemà de la publicació de la present, davant la rectora, de conformitat amb el que es disposa en els articles 123 i 124 de la Llei 39/2015. Tot això sense perjudici que s'utilitze qualsevol altra via que es considere oportuna.

D'acord amb l'article 112 de la Llei 39/2015, no es podrà presentar recurs contra els actes de tràmit, llevat que aquests decidisquen directament o indirectament el fons de l'assumpte o determinen la impossibilitat de continuar el procediment, produïsquen indefensió o perjudici irreparable a drets i interessos legítims.

A Alacant,  20 de desembre de 2024

La rectora,

P.D: de signatura, el vicerector d'Estudiants i Ocupació

(Resolució de 19 de desembre de 2024)

Raúl Ruiz Callado





[Carretera Sant Vicent del Raspeig s/n  
03718 Sant Vicent del Raspeig - Alacant  
 Tel. 50 998 3400 - Fax 27 183 8666](https://www.google.es/maps/@88.122268,-0.5145466,17z)

* [Sol·licitar mes informació](http://cvnet.cpd.ua.es/uaSolicitudes/Solicitud/49?idioma=va)
* [Seguretat i emergències: 112](https://sp.ua.es/es/botones/urgencias.html)

* [Facebook](https://www.facebook.com/campusUA)
* [Twitter](https://twitter.com/UA_Universidad)
* [Youtube](https://www.youtube.com/user/UAVideoTube)
* [Instagram](https://instagram.com/ua_universidad)
* [LinkedIn](https://www.linkedin.com/edu/school?id=12917&trk=tyah&trkInfo=tarId%7K6487899581968%2Ctas%3Auniversidad%20alicante%2Cidx%3A5-1-11)

* [Home](/)
* [contactar](https://www.ua.es/va/index_sugerencias.html)

* [Condicions d'ús](https://si.ua.es/va/web-institucional-ua/normativa/condiciones-de-uso.html)
* [Certificat UA](https://si.ua.es/va/servicios/seguridad/certificat-de-seguretat-ua.html)
* [Accessibilitat](https://web.ua.es/va/accesibilidad/declaracion-de-accesibilidad.html)
* [Política de privacitat](https://seuelectronica.ua.es/va/privadesa.html)
* [Cookies](https://si.ua.es/va/web-institucional-ua/normativa/politica-de-cookies.html)
* [Informació Legal](https://si.ua.es/va/web-institucional-ua/normativa/aviso-legal.html)
* [© Universitat d'Alacant 1996-2021](https://si.ua.es/va/web-institucional-ua/normativa/copyright.html)